དེང་དུས་འཛམ་བུ་གླིང་སྤྱི་སྲོལ་དང་མཐུན་པར་བོད་འབངས་རྣམས་ཀྱང་མང་གཙོའི་ལམ་ཐོག་ཤར་སྐྱོད་བྱ་དགོས་པའི་དགོངས་བཞེས་དཀྱེལ་ཡངས་ཀྱི་ཉི་འོད་ལ་བརྟེན་ནས།ཕྱི་ལོ་༡༩༦༠ལོ་ནས་ད་ལྟ་བར་བོད་མི་རྣམས་མང་གཙོའི་ལམ་དུ་བསྐྱོད་རྒྱུའི་གོ་སྐབས་བྱུང་བ་དང་།དེ་ལ་བཀའ་དྲིན་རྗེས་དྲན་གྱི་ཚུལ་དུ་ལོ་ལྟར་བོད་མིའི་ཚོགས་སྡེ་ཁག་གཞན་བཞིན་ང་ཚོའི་སློབ་གྲྭས་ཀྱང་ལོ་ལྟར་ཉིན་མོ་འདི་སྲུང་བརྩི་ཞུ་བཞིན་པ་ལྟར།འདི་ལོ་ཡང་ཞོགས་པ་སློབ་གྲྭའི་ཚོགས་ཁང་ནང་དུ་དགེ་སློབ་མཉམ་འཛོམས་ཐོག་སློབ་གྲྭའི་ནང་སྐུ་མགྲོན་གྱི་གཙོ་བོ་ས་གནས་གྲོས་ཚོགས་ཀྱི་ཚོགས་གཙོ་སྐུ་ངོ་ཚེ་རིང་རྡོ་རྗེ་མཆོག་གདན་འདྲེན་ཞུས་པ་དང་།དེ་ཡང་ཐོག་མར་བློ་གཏེེར་ཚོགས་ཁང་ནང་དགེ་སློབ་ཐུན་མོང་གིས་མང་གཙོ་གསར་བཞད་ཀྱི་གླུ་དབྱངས་རྔ་རོལ་དང་བཅས་པ་བླངས་ཏེ།དེ་ནས་སློབ་གྲྭའི་སློབ་སྤྱི་མཆོག་གིས་སྤྱིར་མང་གཙོའི་དགེ་སྐྱོན་དང་།ཡང་སྒོས་བོད་ཀྱི་མང་གཙོའི་འཕེལ་རིམ་སྐོར་གཏམ་བཤད་གནང་བ་མ་ཟད།རིམ་པའི་སྐུ་མགྲོན་གཙོ་བོ་མཆོག་གིས་མང་གཙོའི་འགན་འཁུར་དང་།མང་གཙོ་ཁེ་དབང་སྐོར་གཏམ་བཤད་གནང་བ་དང་།མཐར་སློབ་མ་ཆུང་བས་གླུ་གཞས་དང་།སློབ་མ་རྒན་པས་སྡིངས་ཆའི་སྟེང་སྒོར་གཞས་འཁྲབ་སྟོན་ཞུས་ཏེ་མཛད་སྒོ་མཇུག་སྒྲིལ་བ་བྱུང་།